У цэнтральнай гарадской бібліятэцы імя В. П. Таўлая ганарацца калекцыяй літаратурна-мастацкіх часопісаў, якія захоўваюцца ў яе фондах (у асноўным у зале галіновай літаратуры). Падпіска на многія з іх ажыццяўляецца, пачынаючы з канца 60-х гадоў ХХ стагоддзя. Толькі такія часопісы застаюцца крыніцай для знаёмства чытачоў з беларускай, рускай і замежнай літаратурай не толькі сучаснасці, але і мінулага.